Diari Oficial de la Generalitat Valenciana


Sumari del DOGV 6384, del 26-10-2010 (2010/11940)

Aprovació de la proposta del programa d'actuació integrada i del pla de reforma interior de la unitat d'execució La Cautiva.
----------------------------------------------------------------------------------------------------------------------------

### Dades del document

Número de DOGV
:   6384

Data del DOGV
:   26-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/11217


Data del document
:   23-09-2010

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * pla d'urbanisme
    * administració local

Aprovació de la proposta del programa d'actuació integrada i del pla de reforma interior de la unitat d'execució La Cautiva. [2010/11937]  
El Ple de l'Ajuntament, en la sessió que tingué lloc el passat dia 27 de juliol de 2010, va adoptar l'acord següent:  
«U. Aprovar la proposta de programa d'actuació integrada, que inclou el corresponent pla de reforma interior que delimita la unitat d'execució La Cautiva. Cal entendre que el projecte d'urbanització que s'hi inclou posseeix la condició d'avantprojecte d'urbanització, presentat per Presentación Serer Sanmartín en nom i representació de la mercantil Serer Sanmartín, SL, per al desenvolupament urbanístic de la referida unitat, que s'executarà per mitjà de la modalitat de gestió indirecta, en els termes de l'alternativa tècnica inclosa en aquest i amb les modificacions que, des del punt de vista tècnic i jurídic, es deriven dels informes emesos pels tècnics municipals d'aquest Ajuntament i de conformitat amb la proposició juridicoeconòmica que ha formulat la mateixa mercantil, que s'ha d'entendre corregida segons les circumstàncies expressament previstes en els informes esmentats.  
Dos. Seleccionar, com a agent urbanitzador, la citada mercantil Serer Sanmartín, SL, i, en conseqüència, adjudicar-li l'execució del referit programa, amb els condicionants a què anteriorment s'ha fet esment. Així mateix, requerir tal proponent perquè subscriga el conveni corresponent en el qual es determinen i s'accepten els compromisos adquirits com a agent urbanitzador -de conformitat amb el que estableix el programa aprovat-, assumint les obligacions que se'n deriven, del present acord i de la normativa urbanística vigent; igualment prestarà les garanties corresponents -complementant l'aval aportat o substituint-lo per un altre que assumisca el 7% del cost total de l'actuació-, arreplegarà en el referit conveni les modificacions i addicions que es deriven de l'acord adoptat i acompanyarà la documentació indicada de la que acredite fefaentment la solvència econòmica i financera, així com la tècnica i professional (art. 122 i 123 de la LUV); i igualment requerir-lo perquè aporte el corresponent projecte d'urbanització corregit, adequat als condicionants imposats pels informes tècnics municipals a fi de procedir a la seua tramitació i aprovació.  
Tres. Advertir la citada mercantil que la Llei 16/2005, de 30 de desembre, Urbanística Valenciana, ha de regir la selecció de l'empresari constructor, els eventuals expedients de retaxació, i també el contingut i la tramitació i l'aprovació del projecte de reparcel·lació, cosa que comporta la necessitat que aquella efectúe a càrrec seu la notificació prevista en l'article 166 de la referida llei.  
Quatre. Desestimar expressament les al·legacions que Jesús Bernabé Gómez ha formulat en nom i representació de Compañia Logística de Hidrocarburos, SA (CLH) abans Compañía Arrendataria del Monopolio de Petróleos, SA (en acrònim Campsa) i considerar les que ha formulat l'entitat Aeropuertos Españoles y Navegación Aerea (AENA) pel que fa a l'exclusió dels terrenys del domini públic aeroportuari de l'àmbit de l'actuació, de conformitat amb el que s'ha exposat.  
Cinc. Comunicar el present acord d'aprovació del programa a la conselleria competent en matèria d'urbanisme, als efectes anteriorment assenyalats, i ordenar-ne la publicació en el Diari Oficial de la Comunitat Valenciana i en el Butlletí Oficial de la Província de València, amb la seua presentació prèvia davant el Registre de Programes i Agrupacions d'Interés Urbanístic.  
Sis. Facultar l'Alcaldia Presidència perquè duga a terme tots els actes que siguen necessaris per a fer efectiu aquest acord i especialment per a dictar la resolució que deixe constància del compliment dels condicionants imposats en el present acord com a conseqüència dels informes emesos pels serveis tècnics municipals, o per a exigir la correcció del document o documents que, a tal efecte, l'agent urbanitzador presente.  
Set. Notificar aquest acord als interessats en l'expedient, amb expressió dels recursos i altres prevencions legals».  
Cosa que es publica a fi de complir els preceptes assenyalats en el present acord.   
Aquest anunci valdrà de notificació als interessats amb domicili desconegut o als qui no es puga notificar, de conformitat amb el que estableix l'article 58 i següents de la Llei 30/1992, de Règim Jurídic de les Administracions Públiques i del Procediment Administratiu Comú.  
Quart de Poblet, 23 de setembre de 2010.- El secretari general: José Llavata Gascón.